XR Show Patrimoniul sub reflectoare Timișoara – evenimentul care a prezentat oamenii, cultura și patrimoniul orașului Timișoara prin inovări tehnice și digitale
2023-12-12 00:00 - 23:59 (Europe/Bucharest)
Un sfârșit de săptămână cu adevărat fascinant plin de experimente de fizică și chimie, demonstrații de tehnologie digitală și prezentări remarcabile ale patrimoniului cultural al orașului, ce au adus în atenția a 200 de vizitatori inovații și tehnologii de vârf la liber acces!

În weekend-ul 09-10 decembrie 2023, cu prilejul desfășurării evenimentului de închidere a programului cultural național „Timișoara – Capitală a Culturii Europene în 2023”, Universitatea Politehnica Timișoara a organizat, prin Spotlight Heritage Timișoara, XR Show Patrimoniul sub reflectoare Timiș.

Muzeului Tehnic UPT – ExperimentariumTM a devenit pentru două zile întregi terenul de joaca, de vizitat și de descoperit pentru copii și adulți de-o potrivă. Au fost incluse diferite tehnologii digitale pentru realitatea augmentată, virtuală și mixtă, holograme și aplicații interactive, toate prezentate sub forma unor tururi ghidate în incinta Muzeului UPT. Participanții au avut oportunitatea de a experimenta demonstrații spectaculoase de fizică și experimente de chimie care le stimulau cele 5 simțuri, pentru și de a descoperi premierele tehnice ale Timișoarei.

Printre elementele incluse în XR Show s-au enumerat:

„Patrimoniul sub reflectoare Timișoara – Digital & Virtual”, o colecție ce include un website online și mai multe aplicații mobile, printre care se regăsesc aplicații de realitate augmentată și virtuală ce oferă o perspectivă interactivă asupra istoriei și patrimoniului orașului.

„SH Culture App”, o aplicație de realitate augmentată pentru patrimoniu și vederi panoramice ale Timișoarei, unde publicul este purtat prin istoria a 5 cartiere emblematice, dezvăluită prin videoclipuri 3D și scanări 3D ale patrimoniului muzeului, putând să viziteze clădirile în 360 de grade cu ochelari VR.

Diverse reprezentații culturale precum instalația digitală „Ecourile Bega”, realizată de artista norvegiană Ingrid Bjørnaali și de artistul român Marius Jurca, ce explorează istoria culturală a Canalului Bega.

„Tipare ale poeziei”, o altă instalație digitală realizată de artistul Marius Jurca (13m10j), bazându-se pe un software personalizat, prin care poți „picta” orașul Timișoara prin culoare și pe versurile poeziilor lui Robert Șerban.

„Physic AI Garden” creată de Anna Dumitru și Alex May, în colaborare cu Proiectul CAPABLE, și parte din Revoluția BioArt, organizat de Romanian Science Festival, oferind o perspectivă inedită asupra interacțiunii dintre fizică și inteligența artificială.

„Istoria UPT și a MECIPT in VR”, o prezentare virtuală a istoriei Universității Politehnica Timișoara și a primului calculator electronic universitar din România.

Evenimentul a oferit participanților nu doar o incursiune în tehnologii de ultimă generație, ci și o călătorie excepțională prin istoria, cultura și diversitatea pe care orașul Timișoara o are de oferit. A reprezentat o ocazie unică de a descoperi potențialul inovației tehnologice de a da viață obiectelor neînsuflețite și de a evidenția valorile culturale și istorice ale orașului prin moduri spectaculoase și interactive.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Spotlight Heritage Timișoara NFTs (non-fungible tokens) – o modalitate unică de apreciere și conservare a patrimoniului cultural al Timișoarei în lumea digitală
2023-12-18 00:00 - 23:59
În 2023, anul în care Timișoara a fost Capitală Europeană a Culturii, Universitatea Politehnica Timișoara, prin proiectul Patrimoniul sub reflectoare / Spotlight Heritage Timișoara, a integrat tehnologia NFT (non-fungible tokens) în cultura digitală pentru a oferi o perspectivă digitală și unică asupra patrimoniului cultural și istoric al orașului.

Un moment inovator în ecosistemul cultural digital timișorean este crearea a trei NFT-uri distincte, o premieră în peisajul academic românesc, prin care istoria, cultura și inovația orașului sunt exprimate și perpetuate. Universitatea a inițiat, începând cu anul 2020, acțiuni pentru adoptarea tehnologiilor blockchain în educație și industrii creative prin proiectul „EBSI4RO: Connecting Romania through Blockchain”, care integrează European Blockchain Services Infrastructure (EBSI). Aplicația de integrare a NFT a fost dezvoltată de o echipă a UPT, dezvoltatorul principal fiind doctorandul Victor Holotescu, sub coordonarea prof.dr.ing. Rdau Vasiu și Dr.ing. Diana Andone.

„Universitatea Politehnica Timișoara se angajează ferm în promovarea inovației și dezvoltării digitale în educație și cercetare. Prin proiecte și inițiative de vârf, ne străduim să aducem tehnologia și creativitatea la vârful cunoașterii umane. Ne concentrăm pe inițiative precum proiectul Spotlight Heritage Timișoara, care evidențiază eforturile noastre de a integra tehnologii emergente, cum ar fi NFT-urile, pentru a conserva și promova patrimoniul cultural și istoric al orașului. Încurajăm implicarea tuturor în explorarea noilor frontiere ale tehnologiei digitale, contribuind la progresul societății și la conectarea globală.”, a declarat Florin Drăgan, rectorul Universității Politehnica Timișoara.

„Sub titlul generic SpotlightHeritageTM2023 găsim 3 NFT create deUniversitatea Politehnica Timișoara și Muzeul Național al Banatului, cu povești proprii și inspirate din modul în care transformăm patrimoniul cultural și istoric al Timișoarei într-o experiență vibrantă și inovatoare. De la bun început, ne-am propus să găsim moduri unice și accesibile pentru a păstra și împărtăși valorile culturale cu o audiență globală. Astfel, toate produsele digitale sunt sub licență liberă de tip Creative Commons, unele sunt integrate în biblioteca digitală Europeana, iar acum prin aceste NFT fiecare poate deține o bucățică din memoria Timișoarei”, spune dr. Diana Andone, directorul Departamentului de ID/IFR și Educație digitală.

Ce sunt NFT-urile și cum funcționează?

NFT-urile (non-fungible tokens) reprezintă o formă digitală de proprietate care utilizează tehnologia blockchain pentru a autentifica unicitatea și proprietatea unui anumit activ digital. Fiecare NFT este unic și are o identitate specifică, ceea ce permite să fie folosit pentru a reprezenta lucruri precum artă, muzică, videoclipuri, jocuri, și altele.

Bucură-te de o bucățică unică din istoria Timișoarei!

https://nft.spotlight-timisoara.eu/

SpotlightHeritageTM2023 I

În februarie 2023, odată cu Deschiderea Timișoara 2023 a fost lansată colecția Spotlight Heritage – Timisoara2023. Primul NFT SpotlightHeritageTM2023 I marchează inovația timișoreană printr-o imagine creată de 13m10j (Marius Jurca – n. 2 Noiembrie 1984), un artist new media din Timișoara preocupat de conexiunile dintre artă, știință și tehnologie. Ceea ce definește imaginea acestui NFT este intersecția dintre codul mașinii, limbajul uman și perseverența unui colectiv de cercetători, profesori și studenți din cadrul Universității Politehnica Timișoara, care in 1960 au realizat MECIPT-1 (Mașina Electronică de Calcul a Institutului Politehnic Timișoara), primul „calculator” creat de o universitate din România. O instituție care din 1920 s-a poziționat cu succes în avangarda tehnologică și care în prezent continuă să exploreze limitele tehnologice și ale inovației pentru o regiune mai creativă și mai sustenabilă. Tehnologia este cea care leagă trecutul de viitor și viitorul de trecut. Prima frază tradusă cu succes din engleză în română, în timp real, a fost ”You explain the development of science and we help describe the examples” și a fost realizată de MECIPT-1 în 17 mai 1962. NFT-ul a fost introdus și demonstrat de către Diana Andone, coordonator al proiectului, doctorandul Victor Holotescu realizatorul aplicației de tip blockchain și Marius Jurcă artistul care a creat imaginea în cadrul conferinței Digital Culture and Heritage Talks.

SpotlightHeritageTM2023 II

SpotlightHeritageTM2023 II a fost inspirat de orașul Timișoara și de patrimoniu și cuprinde o hartă cu toate punctele de interes răspândite în cele cinci cartiere: Iosefin, Elisabetin, Fabric, Cetate și Giroc, realizată de Cristina-Tereza Turcu, Rafael Leucuta, Diana Andone. Acest NFT reflectă impactul datelor colectate de echipă asupra celor 110 locații din oraș, date și informații de patrimoniu cultural și istoric, mapate geografic, fotografii vechi și noi, imagini 360 și filme, cu recunoașterea clădirilor prin realitate augmentată (cu informații și poze vechi suprapuse). Pentru fiecare reper, Patrimoniul sub reflectoare spune multiplele povești ale Timișoarei prin intermediul tehnologiilor digitale, povești ale comunităților și vecinătăților, împletite cu poveștile personale ale locuitorilor de ieri și de azi. Toate artefactele sunt create în română și engleză, sub licență Creative Commons, unele fiind incluse în librăria digitală Europeana. Acest NFT este al doilea din colecția Spotlight Heritage Timisoara 2023, integrat în proiectul aflat la intersecția dintre practicile artistice, celebrarea patrimoniului și tehnologia digitală.

SpotlightHeritageTM2023 III

Primul NFT Spotlight Heritage TM2023 a fost inspirat de tehnologie și inovație, al doilea de orașul Timișoara și de patrimoniu, în timp ce al treilea celebrează oamenii. Oamenii care au imaginat, au creat, au inovat, au dezvoltat, au proiectat, au ilustrat, au programat, au montat, au făcut voluntariat și au muncit din greu pentru a da viață Spotlight Heritage Timișoara, încă de la începuturile sale din 2014. SpotlightHeritageTM2023 III surprinde un mozaic de activități diverse și portretele studenților, profesorilor, curatorilor, muzeografilor, artiștilor, programatorilor, managerilor, voluntarilor care au jucat un rol esențial, oferind o călătorie retrospectivă în sufletul orașului. Acesta nu numai că încapsulează spiritul proiectului, dar servește și ca un testament digital al fuziunii dintre trecut, prezent și viitor în vibrantul oraș Timișoara. Acest NFT, creat de Rafael Leucuta, Diana Andone este ultimul din colecția Spotlight Heritage Timisoara 2023, integrat în proiectul aflat la intersecția dintre practicile artistice, celebrarea patrimoniului și tehnologia digitală.

Aceste NFT-uri nu numai că reprezintă un moment important în promovarea patrimoniului cultural al Timișoarei, dar și deschid calea spre o nouă formă de exprimare și interacțiune cu istoria orașului. Reprezentând o fereastră către trecut și o modalitate inovatoare de a prezenta și perpetua patrimoniul cultural pentru generațiile viitoare, permițând colecționarilor digitali să dețină și să aprecieze aspecte unice și detalii din istoria orașului sub o formă digitală unicat.

Bucură-te de o bucățică unică din istoria Timișoarei! Colectează în mod gratuit NFT-urile și te conectezi la patrimoniul orașului în mod digital! Află acum cum poți obține aceste piese unice, ce se află la intersecția dintre practicile artistice, celebrarea patrimoniului și tehnologia digitală: https://spotlight-timisoara.eu/mobil-ar-vr/#nft

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

● Link aplicații pentru utilizatorii Android: https://is.gd/SjiIgv

● Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

● Pagina web: https://spotlight-timisoara.eu/

● Facebook: https://www.facebook.com/SpotlightHeritageTimisoara/

● Twitter: @spotlight_TM21

● Instagram: @spotlight_tm

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Noaptea Europeană a Muzeelor 2024:
2024-05-18 16:00 - 22:00 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
De la MECIPT la Realitatea Virtuală

Pe 18 mai 2024, Universitatea Politehnica Timișoara, alături de Departamentul ID/IFR și Educație digitală, Centrul Multimedia și împreună cu proiectul cultural Spotlight Heritage Timișoara te invită la ce-a de-a 20 ediție a evenimentului Noaptea Europeană a Muzeelor!

Muzeul Tehnic UPT (Splaiul Spiru Haret – Experimentarium TM) prinde viață și aduce publicului o serie de instalații digitale unice, realizate de către artiști, colaboratori, studenți și profesori ai UPT pentru Timișoara! Începând cu ora 16:00 până la ora 22:00, vino să descoperi istoria tehnologiei informaționale, de la primele calculatoare la realitatea virtuală. Intrarea este gratuită!

Ce poți descoperi:

Aplicațiile interactive de edutainment din Patrimoniul sub reflectoare;

Ultimele aplicații Spotlight Heritage Timișoara de realitate virtuală (VR) și realitate Mixtă (AR/MR) – interacționează cu o lume real-virtuală complexă, prin utilizarea tehnologiilor digitale de ultimă generație care prezintă repere ale Timișoarei;

Tipare ale Poeziei: descoperă Timișoara prin poezie și culoare (artist: Marius Jurca, 13m10j). Această instalație este un proiect interactiv care are la bază poezii create de scriitorul Robert Șerban, sub titlul „Poeme despre Domnișoara Timișoara”, parte din proiectul Patrimoniul sub reflectoare;

Instalații digitale unice, ce combină arta și tehnologia: PhysicAI Garden: o grădină virtuală dinamică cu plante și ciuperci virtuale (artiști: Anna Dumitriu & Alex May, în colaborare cu CAPABLE Project și BioArt Revolution, organizat în cadrul Romanian Science Festival) – descoperă o grădină virtuală dinamică, în care plante și ciuperci virtuale cresc și interacționează unele cu altele și cum diferite medicamente pot afecta organismele organice, influențându-le dezvoltarea;

Jocuri în AR, prin care poți interacționa cu obiecte din patrimoniul cultural al orașului;

Istoria tehnologiilor informaționale: vizitează MECIPT-1, primul calculator universitar din România, dar și toate celelalte aparaturi tehnologice pentru a vedea cu proprii ochi evoluția tehnologică a erei noastre;

Află unde a început totul și cum a arătat primul calculator alfa numeric din mediul universitar din România! Vino să descoperi MECIPT-1, dar și evoluțiile tehnologiei în Muzeul UPT! Evenimentul este conceput pentru a capta atenția tuturor, indiferent de vârstă, oferind o oportunitate excelentă de a învăța despre evoluția tehnologiei și impactul acesteia asupra societății prin moduri neconvenționale, îmbinănd mai multe domenii, medii și idei, creând un univers de conexiuni și oportunități pentru generațiile viitoare.

Rezervă-ți locul acum! Programează un tur completând formularul următor:

https://form.123formbuilder.com/6650682

Află mai multe despre eveniment accesând insclusiv:

https://elearning.upt.ro/ro/

Evenimentul Noaptea Muzeelor va fi organizat sâmbătă, 18 mai, și va sta sub semnul cifrei 20. Așteptat cu nerăbdare în fiecare an, mai ales de către publicul larg, Noaptea Muzeelor #20 se va desfășura pe tot parcursul zilei de 18 mai, până târziu în noapte, concomitent cu mai multe țări europene.

Spotlight Heritage Timișoara/Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Noaptea Europeană a Muzeelor 2024
2024-05-20 00:00 - 23:59 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
Tururi ghidate și sute de minți captivate de istorie și tehnologie au descoperit MECIPT-1 și Muzeul Tehnic UPT

Peste 500 de persoane, 21 tururi ghidate și tot atâtea minți captivate de trecut, istorie și tehnologie au descoperit Muzeul Tehnic UPT la cea de-a XX-a ediție a evenimentului Noaptea Europeană a Muzeelor!

Pe 18 mai 2024, Universitatea Politehnica Timișoara, alături de Departamentul ID/IFR și Educație digitală, Centrul Multimedia și împreună cu proiectul cultural Spotlight Heritage Timișoara au făcut parte din programul Noaptea Muzeelor 2024!

Cu programul de tururi plin, dar și vizitați de trecătorii curioși, Muzeul Tehnic UPT a prins viață pe timpul nopții și a invitat publicul larg să afle mai multe despre istoria tehnologiei informaționale. Peste 500 de vizitatori au trecut pragul muzeului, descoperind MECIPT-1 – primul calculator din mediul universitar din România (1961), dar și aplicații de realitate virtuală și realitate mixtă.

Deschis atât adulților, cât și copiilor, toți participanții s-au putut bucura de aplicații interactive de edutainment dezvoltate de studenții și profesorii UPT în cadrul proiectului Patrimoniul sub reflectoare. O altă atracție au fost ultimele aplicații de realitate virtuală (VR) și realitate Mixtă (AR/MR) Spotlight Heritage Timișoara, în care publicul a putut interacționa interacționează cu o lume real-virtuală complexă, prin utilizarea tehnologiilor digitale de ultimă generație care prezintă repere ale Timișoarei, cu obiecte de patrimoniu național din galeriile Muzeului Național al Banatului, partener în proiect.

Au descoperit și alte instalații digitale unice, ce combină arta și tehnologia, precum:

Tipare ale Poeziei: descoperă Timișoara prin poezie și culoare (artist: Marius Jurca, 13m10j). Această instalație este un proiect interactiv care are la bază poezii create de scriitorul Robert Șerban, sub titlul „Poeme despre Domnișoara Timișoara”, parte din proiectul Patrimoniul sub reflectoare;

PhysicAI Garden: o grădină virtuală dinamică cu plante și ciuperci virtuale (artiști: Anna Dumitriu & Alex May, în colaborare cu CAPABLE Project și BioArt Revolution, organizat în cadrul Romanian Science Festival) – descoperă o grădină virtuală dinamică, în care plante și ciuperci virtuale cresc și interacționează unele cu altele și cum diferite medicamente pot afecta organismele organice, influențându-le dezvoltarea;

Jocuri în AR, prin care poți interacționa cu obiecte din patrimoniul cultural al orașului, dezvoltate de studenții UPT de la specializarea de master Tehnologii Multimedia https://cm.upt.ro/;

Dacă nu ai avut ocazia de a vizita Muzeul Tehnic UPT cu prilejul evenimentului Noaptea Muzeelor 2024, publicul timișorean, școlile, turiștii și toți cei curioși de tehnologie, artă și istorie sunt așteptați la Zilele Porților Deschise: de la MECIPT la Realitatea virtuală, în fiecare joi și vineri, între orele 11:00 – 13:00, până pe 21 iunie 2024! Intrarea este gratuită, trebuie doar să te programezi!

Rezervă-ți locul acum! Programează un tur completând formularul următor:

https://form.123formbuilder.com/6650682

Află unde a început totul și cum a arătat primul calculator alfa numeric din mediul universitar din România! Vino să descoperi MECIPT-1, dar și evoluțiile tehnologiei în Muzeul UPT pe https://muzeu.upt.ro/ ! Evenimentul este conceput pentru a capta atenția tuturor, indiferent de vârstă, oferind o oportunitate excelentă de a învăța despre evoluția tehnologiei și impactul acesteia asupra societății prin moduri neconvenționale, îmbinând mai multe domenii, medii și idei, creând un univers de conexiuni și oportunități pentru generațiile viitoare.

Află mai multe despre eveniment accesând: https://elearning.upt.ro/ro/ și https://spotlight-timisoara.eu/

Evenimentul Noaptea Muzeelor a fost organizat sâmbătă, 18 mai, și s-a aflat sub semnul cifrei 20. Așteptat cu nerăbdare în fiecare an, mai ales de către publicul larg, Noaptea Muzeelor #20 s-a desfășurat pe tot parcursul zilei de 18 mai, până târziu în noapte, concomitent cu mai multe țări europene.

Spotlight Heritage Timișoara/Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Ziua Timișoarei 2024: De la MECIPT la Realitatea Virtuală
2024-08-03 10:00 - 13:00 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
Universitatea Politehnica Timișoara, împreună cu Spotlight Heritage Timișoara, te invită să celebrezi Ziua Timișoarei cu povești ale orașului de ieri și de azi, cu ajutorul tehnologiilor imersive de Realitate Virtuală (VR) și Realitate Mixtă (MR)! Te așteaptă instalații digitale unice, prin care poți descoperi istoria tehnologiei informaționale, de la primele calculatoare și device-uri, la ultimele generații tehnologice, ce îmbină trecutul cu prezentul în moduri neașteptate.

📅 03 august 2024

🕑 10:00 – 13:00

📍 Muzeul Tehnic UPT – ExperimentariumTM, Splailul Spiru Haret, Timișoara

🎟️ Intrarea este liberă, fără programare

Ce poți explora:

Aplicațiile interactive de edutainment din Patrimoniul sub reflectoare:

Ultimele aplicații Spotlight Heritage Timișoara de realitate virtuală (VR) și realitate Mixtă (AR/MR) ;

Tipare ale Poeziei: descoperă Timișoara prin poezie și culoare (artist: Marius Jurca, 13m10j);

Instalații digitale unice,

Physic AI Garden: o grădină virtuală dinamică cu plante și ciuperci virtuale (artiști: Anna Dumitriu & Alex May, în colaborare cu CAPABLE Project și BioArt Revolution, organizat în cadrul Romanian Science Festival);

Jocuri în AR, prin care poți interacționa cu obiecte din patrimoniul cultural al orașului;

Istoria tehnologiilor informaționale: vizitează MECIPT-1, primul calculator universitar din România, dar și toate celelalte aparaturi tehnologice pentru a vedea cu proprii ochi evoluția tehnologică a erei noastre;

Descoperă cum a arătat primul calculator alfa numeric din mediul universitar din România – MECIPT-1, dar și evoluțiile acestuia în muzeul de calculatoare, alături de generații întregi de device-uri care au pavat drumul spre evoluția tehnologică de astăzi!

Călătoria va ajunge și în prezent, unde vizitatorii pot descoperi ultimele generații de aplicații și instalații digitale, realizate de studenți ai Universității Politehnica Timișoara, în parteneriat cu diferiți artiști locali și internaționali.

Te așteptăm la cea mai mare sărbătoare din această vară, unde celebrăm Timișoara și istoria sa, prin artă și cultură, dar și prin tehnologie!

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Muzeul tehnic UPT - Unde poveștile Timișoarei prind viață la Noaptea Cercetătorilor 2024!
2024-09-28 18:00 - 23:00 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
Universitatea Politehnica Timișoara și Departamentul de ID/IFR și Educație digitală, alături de proiectul cultural Campus Creativ UPT, vă invită să să participați la Noaptea Campusului Deschis – unde alături de peste 60 de laboratoare, expoziții, instalații de artă și ateliere, vă așteptăm pe 28 septembrie, între orele 18:00 și 23:00, la Muzeul Tehnic UPT și la ExperimentariumTM (Splailul Spiru Haret, Timișoara) la o seară de neuitat, plină de povești unice din istoria și cultura orașului noastru.

Intrarea este liberă! Programează un tur aici: https://form.123formbuilder.com/6737319

Ce puteți explora în Muzeul Tehnic UPT?

Poveștile oamenilor și a 5 cartiere istorice din Timișoara;

Aplicațiile interactive de edutainment, mobile și de realitate mixtă;

Ultimele aplicații Patrimoniul sub reflectoare/Spotlight Heritage Timișoara de realitate virtuală (VR) și realitate Mixtă (AR/MR);

Patrimoniul sub reflectoare – 𝐓𝐢𝐩𝐚𝐫𝐞 𝐚𝐥𝐞 𝐏𝐨𝐞𝐳𝐢𝐞𝐢: descoperă Timișoara prin poezie și culoare (artist: Marius Jurca, 13m10j);

𝐏𝐡𝐲𝐬𝐢𝐜 𝐀𝐈 𝐆𝐚𝐫𝐝𝐞𝐧: o grădină virtuală dinamică cu plante și ciuperci virtuale (artiști: Anna Dumitriu & Alex May, în colaborare cu CAPABLE Project și BioArt Revolution);

Istoria tehnologiilor informaționale: vizitează MECIPT-1, primul calculator universitar din România, dar și toate celelalte aparaturi tehnologice pentru a vedea cu proprii ochi evoluția tehnologică a erei noastre.

Istoria calculatoarelor prin Plan Zero – Retro IT – Muzeul de calculatoare, invitat cu calculatoare vechi, atât româneşti din gama CIP/HC, o serie de laptopuri din anii 80 şi 90, cele mai multe funcționale

Centrul de prezentare interactivă a fenomenelor fizice ExperimentariumTM – să descoperiți fenomene fizice, experimentele care permit participanților să devină exploratori activi sporind încrederea în capacitatea proprie de a înțelege cum funcționează universul.

Aplicații științifice internaționale, prezentate de partenerii UPT din cadrul Alianței de Universități Europene E3UDRES2 și de partenerii E3UDRES2 Ent-r-e-novators

Vă așteaptă o seară plină de interacțiuni științifice, tehnice, digitale captivante, prin care puteți descoperi experimente fizice, istoria tehnologiei informaționale, de la primele calculatoare și device-uri, la ultimele generații tehnologice, ce îmbină trecutul cu prezentul în moduri neașteptate, având ocazia să interacționați cu o lume real-virtuală complexă, prin utilizarea tehnologiilor digitale de ultimă generație!

Nu rata această oportunitate unică de a experimenta ultimele instalații la Noaptea Campusului Deschis în data de 28 septembrie 2024, între orele 18:00 – 23:00!

Componentele digitale ale Patrimoniul sub reflectoare sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Pagina web: https://spotlight-timisoara.eu/

Informații despre eveniment sunt disponibile și pe:

Noaptea Campusului Deschis https://www.facebook.com/events/506886658552211

Site Muzeul Tehnic al UPT https://muzeu.upt.ro/

Site Departament de ID/IFr și Educație Digitală https://elearning.upt.ro/ro/

Facebook: https://www.facebook.com/SpotlightHeritageTimisoara/

ExperimentariumTM https://www.facebook.com/profile.php?id=100057560405965

Toate instalațiile sunt parte a evenimentului Noaptea Cercetătorilor Europeni, alături de Noaptea Campusului Deschis, organizată și susținută de Campus Creativ UPT.

Patrimoniul sub reflectoare/Spotlight Heritage Timișoara finalist al Premiilor ECTN 2024! Votul tău contează!
2024-10-01 00:00 - 2024-10-16 23:59
VOTEAZĂ ACUM!

Până pe 16 octombrie 2024 acordă-ți votul pentru un proiect care este despre oameni, cultură, artă și patrimoniu!

Atenție! Dacă dai click pe buton de pe telefonul mobil, butonul de vot oficial se află la finalul paginii!

Universitatea Politehnica Timișoara, prin Departamentul de ID/IFR și Educație digitală are deosebita plăcere să anunțe selectarea și intrarea în finală a proiectului cultural Spotlight Heritage Timișoara, parte a Programului Cultural Timișoara 2023 Capitală Europeană a Culturii, la Premiile ECTN 2024 – secțiunea Progresele digitalizării și tranziția digitală în turismul cultural inteligent și durabil!

În 2024 dorim să ne bucurăm de oamenii și poveștile care continuă! Ultimii 6 ani au reprezentat pentru proiectul Patrimoniul sub reflectoare Timișoara dezvoltarea poveștilor despre cultura și patrimoniul Timișoarei cu ajutorul tehnologiei, fie prin aplicația mobilă, site web sau complexele aplicații de realitate augmentată, virtuală și mixtă.

Nominalizarea la Premiile ECTN 2024 – secțiunea Progresele digitalizării și tranziția digitală în turismul cultural inteligent și durabil, recunoaște eforturile depuse de echipa noastră în dezvoltarea unor aplicații digitale unice, ce permit explorarea patrimoniului orașului Timișoara într-un mod cu totul inedit. Prin intermediul realității augmentate, virtuale și mixte, utilizatorii pot „călători” în timp, pot descoperi poveștile trecutului și pot interacționa cu monumentele istorice, dar și cu obiectele de patrimoniu ale Muzeului Național al Banatului, direct în lumea digitală. Aplicațiile au fost folosite de sute de mii de localnici, turiști, turiști virtuali, pe străzi, muzee și festivaluri internaționale din 10 țări. Toate artefactele digitale sunt în limba română – engleză, licențiate cu Creative Commons License.

Acum avem nevoie de votul tău pentru a ne asigura că povestea noastră continuă! Spotlight Heritage Timișoara a fost selectat și pentru votul de popularitate, ceea ce înseamnă că TU poți contribui la succesul acestuia, ajutându-ne să câștigăm!

De ce ne-ai vota?

Pentru că Spotlight Heritage Timișoara este un proiect unic în România, care demonstrează că tehnologia poate fi o metodă inedită și ușor accesibilă în promovarea culturii și istoriei unui oraș sau a unei comunități.

Pentru că aplicațiile dezvoltate de Spotlight Heritage Timișoara sunt accesibile tuturor, indiferent de vârstă sau cunoștințele tehnice, creând experiențe imersive pentru utilizatori.

Pentru că votul tău poate contribui la recunoașterea pe scena internațională a unui proiect românesc de excepție.

Câștigătorii (premiul I) și finaliștii (premiile II și III) vor fi dezvăluiți la ceremonia de decernare a premiilor ECTN, care va avea loc la 24 octombrie la Dublin Castle, Dublin, Irlanda, în timpul celei de-a 17-a conferințe ECTN.

Spotlight Heritage Timișoara face parte dintr-o inițiativă culturală digitală a Universității Politehnica din Timișoara prin Departamentul de Educație Digitală și Centrul Multimedia, realizată în parteneriat cu Muzeul Național al Banatului, parte a Programului Cultural Timișoara Capitală Europeană a Culturii 2023.

Componentele digitale ale Patrimoniul sub reflectoare sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Descoperiți proiectul și evenimentele noastre și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Youtube: https://www.youtube.com/@cidupt

Rețeaua europeană de turism cultural (ECTN) este singura rețea pan-europeană pentru dezvoltarea și promovarea turismului cultural.

Juriul comun este format din reprezentanți ai ECTN, Europa Nostra, Comisia Europeană de Călătorii și Consiliul Local Dublin – Capitala Europeană a Turismului Inteligent 2024, cu participarea ENAT – Rețeaua Europeană pentru Turism Accesibil pentru categoria „Accesibilitate la patrimoniu”.

Spotlight Heritage Timișoara/Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Proiectul TM2023, Spotlight Heritage Timișoara, câștigător la Dublin, la premiile European Cultural Tourism Network
2024-10-29 08:00 - 17:00
Proiectul cultural Spotlight Heritage Timișoara, coordonat de UPT, prin Departamentul de ID/IFR și Educație digitală a câștigat premiul European Cultural Tourism Network la secțiunea Progresele digitalizării și tranziția Digitală în turismul cultural inteligent și durabil. Derulat în ultimii 6 ani, proiectul a ajuns la peste 2.5 milioane de oameni din peste 10 țări, înglobând mii de expoziții și evenimente, atât pe stradă, cât și în muzee, instituții și, mai ales, prin intermediul tehnologiilor digitale de ultimă oră.

Distincția a fost înmânată coordonatorului de proiect din cadrul UPT, dr. Diana Andone, în cadrul Conferinței internaționale pentru turism cultural în Europa „Colaborare europeană pentru destinații turistice culturale inteligente și durabile”, la Dublin și a fost acordată pentru secțiunea Progresele digitalizării și tranziția Digitală în turismul cultural inteligent și durabil.

Parte din Programul Cultural Timișoara 2023 Capitală Europeană a Culturii, Patrimoniul sub reflectoare Timișoara crește interesul tinerei generații, dar și al publicului larg, pentru cartierele istorice ale Timișoarei, marginale și neglijate, prin utilizarea povestirii digitale pentru a da posibilitatea localnicilor și turiștilor să vadă, să audă, să simtă, dar și să acționeze, să co-creeze și să interiorizeze orașul. Proiectul îmbină amintirile personale, din trecut și din prezent, cu datele istorice și arhitecturale, prin suprapunerea digitală a patrimoniului imaterial și prin punerea bazelor unei guvernări participative a patrimoniului cultural.

Cartierele istorice ale Timișoarei, sub reflector

Toate activitățile și aplicațiile proiectului oferă vizitatorilor o perspectivă asupra istoriei cartierelor printr-o cheie barocă: alegoria simțurilor, prezentând secvențe din viața cotidiană a zonelor istorice – Iosefin (2019), Elisabetin (2020), Fabric (2021), Cetate (2022) și Giroc (2023) – un cartier rezidențial din perioada comunistă.

Itinerarele digitale și fizice ale celor 110 repere istorice și culturale din cartiere își divulgă poveștile prin multiple straturi: expoziții muzeale, expoziție stradală, un site online, o aplicație mobilă, o aplicație de realitate augmentată, aplicații de realitate virtuală și mixtă, 3 NFT-uri culturale, happening-uri și spectacole de dans și teatru stradal cu tehnologii digitale, Festivalul Internațional de Cultură și Patrimoniu Digital, evenimente și instalații digitale XR Show în Timișoara și orașe europene, vernisaje hibride, mediere culturală și tururi ghidate și virtuale, Concursul Internațional Spotlight Heritage Student Contest, conferința internațională Digital Culture & Heritage Talks și un catalog final.

Printre elementele care au impresionat juriul ECTN s-au numărat impactul internațional al proiectului, care a ajuns la peste 2.5 milioane de persoane de-a lungul celor 6 ani, din care peste 50 de mii de oameni au vizitat expozițiile și au participat la tururile ghidate, mai bine de 57 de mii au luat parte la evenimentele culturale organizate de UPT (conferințe, ateliere, webinarii, spectacole și evenimente publice) și peste 400 de mii de persoane au participat la evenimentele naționale și internaționale din cadrul proiectului. Totodată, prin intermediul tehnologiilor digitale, Spotlight Heritage Timișoara a avut un impact de aproape 2 milioane de utilizatori, atât pe pagina web, cât și prin aplicațiile mobile și prin intermediul echipamentelor AR și VR, experiențe digitale care au fost utilizate atât de timișoreni, cât și de turiști, turiști virtuali, pe străzi, în muzee și la festivaluri internaționale din 10 țări.

Creatori – profesori studenți și peste 50 de parteneri naționali și internaționali

De asemenea, toate artefactele digitale sunt create de profesori, studenți și absolvenți ai Universității Politehnica din Timișoara și ai universităților partenere, dezvoltate în ultimii ani, fiind adăugate straturi de date și informații noi în mod constant, atât în română, cât și în engleză, conținutul fiind licențiat cu Creative Commons License, în timp ce unele elemente sunt incluse în Europeana, accesibile și online la https://spotlight-timisoara.eu/ și prin aplicații mobile care pot fi descărcate din magazinele Play și Apps și din magazinele VR.

Componentele digitale ale Patrimoniul sub reflectoare sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Proiectul și evenimentele afiliate sunt disponibile prin:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Youtube:https://www.youtube.com/@cidupt

Spotlight Heritage Timișoara este o inițiativă culturală digitală a Universității Politehnica din Timișoara prin Departamentul de Educație Digitală și Centrul Multimedia, realizată în parteneriat cu Muzeul Național al Banatului, parte a Programului Cultural Timișoara Capitală Europeană a Culturii 2023. Proiect cultural cofinanțat de Centrul de Proiecte al Municipiului Timișoara, Consiliul Județean Timiș, Ministerul Culturii, România, EEA și Norway Grants. Peste 50 de parteneri, precum universități și licee, muzee, galerii, biblioteci, fundații și centre culturale, ambasade ale României și Institutul Cultural Român, organizații studențești de teatru și DanceSport, din 11 țări – România, Austria, Danemarca, Ungaria, Italia, Lituania, Norvegia, Polonia, Serbia, Marea Britanie, SUA au contribuit la succesul proiectului Spotlight Heritage Timișoara.

Rețeaua europeană de turism cultural (ECTN) este singura rețea pan-europeană pentru dezvoltarea și promovarea turismului cultural.

Juriul comun este format din reprezentanți ai ECTN, Europa Nostra, Comisia Europeană de Călătorii și Consiliul Local Dublin – Capitala Europeană a Turismului Inteligent 2024, cu participarea ENAT – Rețeaua Europeană pentru Turism Accesibil pentru categoria „Accesibilitate la patrimoniu”.

Patrimoniul sub reflectoare Timișoara - itinerarul Revoluției din decembrie 1989 - celebrând 35 de ani de la Revoluție
2024-12-12 08:00 - 2024-12-20 17:00
În decembrie 2024 comemorăm 35 de ani de la evenimentele care au schimbat cursul istoriei României. Ne amintim de poveștile impresionante ale tinerilor din Generația X, ce au conturat destinul unei întregi națiuni și au devenit martirii libertății în decembrie 1989, prezente în Patrimoniul sub reflectoare Timișoara – itinerarul Revoluției din decembrie 1989.

Revoluția din 1989 a reprezentat un punct de cotitură în istoria României, marcând sfârșitul regimului comunist și începutul tranziției către o Românie democratică. Timișoara, orașul unde a izbucnit scânteia revoluției, a avut un rol esențial în obținerea acestei libertăți, chiar și cu prețul vieților celor care au ieșit în strada și au strigat „Libertate!”. Poveștile impresionante ale tinerilor din Generația X, amintiri și mărturii ale Revoluției din 89 sunt incluse în Patrimoniul sub reflectoare Timișoara – itinerarul Revoluției din decembrie 1989, care cuprinde 13 repere, spectacolul „Patrimoniul sub reflectoare – Un salt în Libertate” și memoria expoziției ”Lumi paralele” organizată în 2023 împreună cu Muzeul Național al Banatului.

Expoziția „Patrimoniul sub Reflectoare – Lumi Paralele: https://spotlight-timisoara.eu/expozitii-2023/

„Patrimoniul sub reflectoare – Un salt în Libertate”

Spectacolul „Patrimoniul sub reflectoare – Un salt în Libertate” nu a fost doar o evocare a trecutului, ci și o pledoarie pentru valorile care au stat la baza Revoluției: libertatea, demnitatea umană și dreptatea socială. Interpretarea artistică s-a bazat pe muzica compusă de Dan Simion, coregrafia și regia Dianei și lui Raul Avram, iar dramaturgia Marianei Boșneac. Dansatorii de la Clubul de dans sportiv Magnum Team au încântat audiența cu scene impresionante și pline de sentimente răscolitoare, suprapuse pe versurile poetului Robert Șerban și imaginile-arhivă ale lui Constantin Duma, evocând o simfonie de cuvinte, muzică și imagini ce a oferit publicului o călătorie emoționantă profundă prin poveștile ororilor petrecute în decembrie 1989.

Itinerarul Revoluției din decembrie 1989 din Timișoara – descoperă de unde a început totul

Totul a început la Biserica Reformată din str. Timotei Cipariu, din Piața Maria, cartierul Elisabetin, unde în data de 15 decembrie 1989 s-au adunat enoriașii parohiei pentru a se opune evacuării pastorului László Tőkés, iar o zi mai târziu, în 16 decembrie, din acest loc s-a pornit Revoluția de la Timișoara.

Biserica Reformata din str. Timotei Cipariu

Traseul continuă cu Monumentul Sf. Maria din piata Sf. Maria – unde pot fi descoperite fragmente din Jurnalul de Familie a Piei Brînzeu, din perioada comunistă: https://spotlight-timisoara.eu/pf/monumentul-sf-maria-din-piata-sf-maria/#1572257644401-e8b155ad-fbc1, iar apoi, peste Bega, înspre centrul orașului, spre cartierul Cetate, unde pot fi descoperite urme ale rezistenței revoluționarilor și o parte din clădirile care au menținut amintirea gloanțelor trase spre oameni.

Opera Națională Română din Timișoara – locul de unde a fost citită pentru prima data Proclamația de la Timișoara:

Clădirea Operei și a Teatrelor

Cazinoul și garnizoana din Piața Libertății:

Cazinoul și garnizoana din Piața Libertății

Piața Sf. Gheorghe:

Piața Sf. Gheorghe

Urmând liniile de tramvai, trecând prin Piața Sf. Gheorghe, pașim în urma revoluționarilor, spre Blv. Revoluției din 1989, până la Podul Decebal, spre cartierul Fabric, unde cel puţin 10 000 de manifestanţi strigau spre oamenii aflați la balcoane „Români, veniţi cu noi!”, „Şi voi sunteţi români”: https://spotlight-timisoara.eu/pf/podul-decebal/

În cealaltă parte a orașului, studenții se adunau și ei, formând o rezistență a lor, adunându-și colegii, vrând și ei schimbarea.

Complexul Studențesc Timișoara:

Complexul studențesc

Casa Tineretului– în sala de spectacole a Casei Tineretului s-a desfășurat „Procesul Timișoara”:

Casa Tineretului

Spitalul Clinic Județean de Urgență Pius Brînzeu Timișoara:

Spitalul Clinic Județean de Urgență ”Pius Brînzeu”

Calea Martirilor și Revoluția din 1989:

Calea Martirilor și Revoluția din 1989

Cartierul Soarelui, cartier-dormitor & școlile:

Cartierul Soarelui, cartier-dormitor, școlile

Arta contemporană – Sculptura – pe care sunt inscripționate numele celor 43 de persoane decedate, ale căror corpuri au fost furate în noaptea de 18/19 decembrie 1989 din Spitalul Județean și incinerate în crematoriul din București:

Arta contemporană – Sculptura

Pe parcusul zilelor de 17 – 20 decembrie 1989, cât și dupa aceste zile crunte, Constantin Duma surprins în imagini și în videoclipuri demersurile evenimentelor ale acelei ierni reci și nesigure. Acțiunile acestuia comemorează eroii acelor zile într-un mod cu totul aparte, din perspectiva celor care au fost pe străzi și pentru care nesiguranța zilei de mâine domnea în atmosfera haotică a orașului.

17 decembrie 1989

Primele zile ale Revoluției din 1989, imagini realizate de foto-reporterul timișorean Constantin Duma

20 decembrie 1989

21 decembrie 1989

23 decembrie 1989

23 decembrie 1989

Balconul Operei, Spitalul Clinic Județean de Urgență Pius Brînzeu și Calea Martirilor

Componentele digitale ale proiectului Patrimoniul sub reflectoare Timișoara/Spotlight Heritage Timisoara sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Imaginile folosite în acest articol sunt imaginile-arhivă realizate de foto-reporterul timișorean Constantin Duma, supranumit și „fotograful revoluției”, care și-a asumat riscul de a ieși în stradă filmeze și să imortalizeze în mii de cadre din istoria orașului nostru la Revoluția din ’89.

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EAA and Norway Grants.

Noaptea Europeană a Muzeelor 2025 la Universitatea Politehnica Timișoara: Peste 400 de vizitatori și sute de participanți la Tururile ghidate gratuite, în Muzeul Tehnic UPT
2025-05-18 00:00 - 23:59 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
Pe 17 mai 2025, Universitatea Politehnica Timișoara, prin Muzeul Tehnic UPT și Departamentul ID/IFR și Educație digitală, Centrul Multimedia și împreună cu proiectul cultural Spotlight Heritage Timișoara au făcut parte din programul Noaptea Europeană a Muzeelor 2025.

Oferind și un program de tururi ghidate, Muzeul Tehnic UPT a prins viață pe parcursul serii și a invitat vizitatorii să descopere istoria fascinantă a tehnologiei informaționale. Peste 400 de persoane au trecut pragul muzeului, având ocazia să vadă MECIPT-1 – primul calculator din mediul universitar românesc (1961), dar și cele mai recente aplicații de realitate virtuală și realitate mixtă.

Evenimentul a fost conceput pentru toate vârstele, oferind participanților șansa de a interacționa cu aplicații de edutainment captivante, dezvoltate de studenții și profesorii UPT în cadrul proiectului Spotlight Heritage Timișoara. Un punct de atracție important l-au reprezentat cele mai noi aplicații de realitate virtuală (VR) și realitate Mixtă (AR/MR) Spotlight Heritage Timișoara, prin care publicul a putut explora o lume real-virtuală complexă, utilizând tehnologii digitale de ultimă generație pentru a prezenta repere ale Timișoarei și obiecte de patrimoniu național din colecțiile Muzeului Național al Banatului, partener în proiect.

Muzeul UPT a reunit o paletă largă de participanți, de la copii entuziaști și tineri curioși până la seniori dornici de rememorare , precum și un grup de tineri din cadrul serviciilor de protecție socială, care au explorat cu fascinație exponatele.

Printre vizitatori s-a numărat și Ion Cotârlă, stabilit în Detroit, un fost student al secției de Calculatoare a UPT (promoția 1970-1975), o perioadă efervescentă marcată de dezvoltarea MECIPT. Domnul Cotârlă, care a avut privilegiul de a-l cunoaște pe Vasile Baltac, dar și pe Iosif Kaufmann și de a efectua practică pe MECIPT în timpul studenției sale, înainte de o carieră îndelungată la centrul de calcul al General Motors, aflat în vizită în Timișoara, a găsit ocazia să împărtășească amintiri prețioase despre pionieratul informaticii românești.

Vizitatorii au descoperit, de asemenea, instalații digitale unice, care îmbină arta și tehnologia, precum:

Aplicații interactive cu valențe educativ-distractive pentru copii, dezvoltate în cadrul proiectului Patrimoniul sub reflectoare/ Spotlight Heritage Timișoara

Ultimele realizări ale proiectului Patrimoniul sub reflectoare/ Spotlight Heritage Timișoara în domeniul realității virtuale (VR) și realității mixte (MR/XR), oferind modalități sofisticate de interacțiune cu repere semnificative ale orașului Timișoara, mediate prin tehnologii digitale de ultimă generație.

O incursiune documentată în istoria tehnologiilor informaționale, incluzând vizitarea prototipului MECIPT-1, primul calculator universitar din România, alături de o colecție relevantă de echipamente tehnologice ce ilustrează evoluția sectorului.

Aplicația VR “Bell Labs Expo”, realizată de studenții UPT la Aniversarea a 100 de ani a Nokia Bell Labs, dedicată dezvoltării echipamentelor de comunicații, de la primul tranzistor până la telefoanele din ziua de azi

Tipare ale Poeziei: o instalație interactivă (artist: Marius Jurca, 13m10j) ce propune o explorare a peisajului timișorean prin intermediul sinergiei dintre poezie și elemente cromatice, inspirată de creațiile literare ale scriitorului Robert Șerban, reunite sub titlul „Poeme despre Domnișoara Timișoara”, parte integrantă a proiectului Patrimoniul sub reflectoare.

Un ansamblu de instalații digitale originale, ce materializează fuziunea dintre expresia artistică și inovația tehnologică:

Physic AI Garden: un ecosistem virtual dinamic, populat de entități botanice și micologice virtuale (artiști: Anna Dumitriu & Alex May, în colaborare cu CAPABLE Project și BioArt Revolution, cu sprijinul Romanian Science Festival). Această instalație oferă o perspectivă asupra proceselor de creștere și interacțiune ale organismelor virtuale, precum și asupra impactului agenților farmacologici asupra dezvoltării acestora.

Jocuri bazate pe realitatea augmentată (AR), care facilitează o interacțiune captivantă cu artefacte din patrimoniul cultural urban.

Evenimentul Noaptea Europeană Muzeelor 2025 a fost organizat sâmbătă, 17 mai, marcând cea de-a XXI-a ediție. Așteptat cu entuziasm în fiecare an, Noaptea Muzeelor 21 s-a desfășurat pe parcursul zilei și până târziu în noapte, în sincron cu evenimente similare din întreaga Europă.

Spotlight Heritage Timișoara/Patrimoniul sub reflectoare este o inițiativă culturală digitală a Universității Politehnica Timișoara, realizată în parteneriat cu Muzeul Național al Banatului și parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii și EEA and Norway Grants.
